
ПИСМО  ПОДРШКЕ  СИНДИКАТИМА ПРОСВЕТЕ
           У ШТРАЈКУ УСПРС, ФБОШ 

Поштоване колеге,

Конфедерација слободних синдиката подржава и придружује се протесту просветних радница/ка у одбрани њихових стечених права као и права свих наших чланова синдиката и осталих запослених у јавном и државном сектору. 

Најоштрије осуђујемо политику Владе Србије према радницама и радницима у просвети и сматрамо да је умањење зарада штрајкачима облик споровођења репресивне политике која не даје простора за било какав облик социјалног дијалога и могућност налажења решења постојећег проблема. 

Овакав начин опхођења према онима којима поверавамо нашу децу сваког дана није у духу квалитетних реформи и сигурно није у корист ни деци нити било којем сегменту нашег друштва.

Наше колеге из просвете су се подигли против овакве дискриминације и штрајковима и протестима показали да неће дозволити даље понижавање радника  у просвети без борбе. Сувишно је говорити да ли су њихови захтеви оправдани.

Штрајк просветних радника, са протестним окупљањем испред Народне Скупштине Републике Србије, ће се одржати 17. марта 2015 године, са почетком у 12 сати.

